****

Aust-Agder

*Velkommen til årsmøte i*

*Mental Helse Aust-Agder*

*18.03.2019*

*på*

*Arendal Bibliotek*

**

****

Årsberetning

for

Mental Helse Aust – Agder

2018

# Fylkesstyret 2018 har bestått av:

|  |  |  |  |
| --- | --- | --- | --- |
| Funksjon: | Navn: | Sted: | På valg : |
| Leder  | Aud-Johanne Røren-Strand |  |  |
| Nestleder | Jan Olaf Narvesen | Arendal |  |
| Sekretær  | Tanja Kirkhus / Elisabeth Lauvrak | LillesandArendal |  |
| Kasserer | Arild Nygård | Arendal |  |
| Studieleder | Elisabeth Lauvrak | Arendal |  |
| Styremedlem | Lene Narvesen | Arendal |  |
| 1. Vara
 | Bjørg Pettersen | Arendal |  |
| 1. Vara
 | Thomas Skjeggedal | Arendal  |  |
| 1. Vara
 | Trond Emanuelsen | Arendal |  |
| Representant fra Mental Helse Ungdom | Christian Emil Syvertsen |  |  |

**Revisor:** Deloitte v/ Espen Andersen

I september 2018 ønsket Tanja Kirkhus å trekke seg fra styret og som sekretær. Da overtok studieleder Elisabeth Lauvrak også sekretærjobben. I hennes fravær har vararepresentant Thomas Skjeggedal skrevet referater. Takk til begge for god innsats.

Det nye fylkesstyret ble valgt i et ekstraordinært årsmøte, 28.04.2018. Det ordinære årsmøtet ble avholdt 11.04.2018.

Denne årsberetningen er derfor skrevet for den funksjonstiden det nye fylkesstyret har hatt, fra 28.april 2018 og til dags dato.

Det må også nevnes at nyvalgt leder var ukjent med arbeidsoppgavene og arbeidsmengden til en fylkesleder, og måtte derfor ha tid til å sette seg inn i oppgavene. Avtroppende leder har vært en god læremester. En stor takk til Sigrun Horrisland. Retter også en takk til nestleder Jan-Olaf Narvesen og studieleder og sekretær Elisabeth Lauvrak for meget god hjelp.

I denne årsberetningen sies det ikke noe om hvem som er på valg. Grunnen er sammenslåingen mellom Aust-Agder Mental Helse og Vest-Agder Mental Helse til Mental Helse Agder. Arbeidet med sammenslåingsprosessen er godt i gang, og det er etablert en valgkomite med medlemmer fra begge fylkene som innstiller kandidater til det nye styret for Mental Helse Agder. De velges på fusjonsmøtet 30.mars som avholdes på Scandic Sørlandsparken kl. 14. Det ekstraordinære årsmøtet for Aust-Agder avholdes samme sted kl.11.

# Valgkomiteen for 2018 har bestått av:

Sigrun Horrisland og Alf Martin Woie.

2

# Lokallag

Mental Helse Risør, Mental Helse Arendal, Mental Helse Grimstad, Mental Helse Lillesand og Mental Helse Birkenes.

Aktivitetene varierer fra lag til lag. Alle har gode intensjoner, men ulike årsaker kan gjøre arbeidet vanskelig. Det kan være sykdom eller vanskeligheter med rekruttering og stabilitet. Da blir det gjerne mye arbeid på enkeltpersoner, noe som kan være belastende selv om motivasjonen er på topp. Likevel synes det å være god aktivitet i lokallagene.

Mental Helse Lillesand avholdt et ekstraordinært årsmøte 16.01.2019 hvor det ble besluttet å være et hvilende lag inntil videre.

I forhold til sentrale styringsdokumenter skal vi arbeide sosialpolitisk/samfunnspolitisk, noe

lagene gjør i litt varierende grad avhengig av kapasiteten i lagene.

# Medlemmer 2018

Det har vært en nedgang i medlemstallet fra 2017.

Medlemstallet i de enkelte lokallag fordeler seg slik:

|  |  |  |  |
| --- | --- | --- | --- |
| Lag | Antall medlemmer2017 | Antall medlemmer2018 |  |
|  |  |  |  |
| Arendal | 82 | 65 |  |
| Lillesand | 37 | 35 |  |
| Birkenes | 35 | 31 |  |
| Grimstad | 21 | 24 |  |
| Risør | 33 | 29 |  |
| Åmli | 0 | 0 |  |
| Tvedestrand | 3 | 3 |  |
| Medlemmer uten lokallagstilhørighet | 1 | 0 |  |
| Totalt  | 212 | 187 |  |

# Arbeidet i fylkeslaget

Som nevnt tidligere ble det nye fylkesstyret valgt på ekstraordinært årsmøte 28.april 2018. Vi hadde vårt første styremøte 15.mai. Alle i styret, unntatt leder, kjente hverandre. Leder ble godt tatt imot, men fikk en bratt læringskurve. Det måtte nødvendigvis ta noe tid å sette seg inn i oppgaver og formaliteter.

Det første som kom på agendaen, var å flytte kontor og møteplass fra Bjorbekk til lokaler i Arendal sentrum. Vår nye adresse ble: Vestergate 2, 4836 Arendal. Vi ble da samlokalisert med Mental Helse Arendal, noe som har vist seg funksjonelt.

3

Det var allerede enighet om en sammenslåing av Mental Helse Aust-Agder og Mental Helse Vest-Agder til Mental Helse Agder så derfor ble det nedsatt en arbeidsgruppe bestående av nestleder, studieleder og leder. Det samme ble gjort i Vest-Agder.

Vi har hatt et konstituerende møte hvor, Wenche Larsen Gundersen, leder i Vest-Agder, og Elisabeth Lauvrak, studieleder og sekretær i Aust-Agder, ble valgt til leder og nestleder av den nye arbeidsgruppen. En fellessamling ble også avholdt 28.november. Fra 19.-20.januar hadde vi et meget nyttig kurs i Kristiansand med landsleder Jill Arild.

Det ble tidlig enighet i styret om at vi skulle avholde styremøter den første mandagen i hver måned. Styremøtene har hatt en varighet på to timer, og det har vært avholdt 6 styremøter i 2018.

De mest tidkrevende oppgavene har vært Arendalsuka, forberedelse til landsmøtet og arbeidet med kompetanseutvikling.

Standen i Arendalsuka ble godt besøkt. Den oppsatte vaktplanen fungerte stort sett greit, og det var fint å samarbeide med Mental Helse Vest-Agder. Vi kunne nok tenkt oss mer oppmerksomhet fra Mental Helse sentralt, men dette tror vi blir bedre neste år.

Vi kan vel også si at handlingsplanen for 2018 er delvis gjennomført, grunnet den tiden vi har fungert. Vi hadde en samling fra fredag til søndag, 23.-25.november, der tema var «Etikk i praksis». Tanken bak alt vi gjør er å øke mestringskompetansen både i fylkeslag og lokallag, og det å øke den organisasjonsmessige bevisstheten hos våre medlemmer.

Fylkesstyrets oppgave skal være å bistå lokallagene med støtte når det trengs. Vi skal også sørge for opplæring med fokus på de oppgaver som blir vedtatt på landsmøtet.

Det er gjennomført et tre-dagers kurs, en fagdag og en kurssamling:

1. Kurs og inspirasjonssamling på Strand hotell Fevik, 23.-25.november 2018. Tema for samlingen var «Etikk i praksis». Dosent Lars Gunnar Lingås var faglig ansvarlig. Han har skrevet en rekke bøker og har filosofisk doktorgrad. Han var en meget dyktig formidler og evnet å engasjere deltakerne på en fin og lett forståelig måte, selv om temaet er vanskelig. Søndag spilte skuespiller Ingvild Lien sin monologforestilling «Hvordan Bli SuperHappy på 50 Minutter». Etter forestillingen ledet hun en samtale hvor temaet var selvmord. Forestillingen var fantastisk og samtalen etterpå ble så fin. Både Lars Gunnar Lingås og Ingvild Lien fikk veldig gode tilbakemeldinger fra deltakerne.
2. Fagdag, psykiatri og rus, et åpent arrangement på Arendal Bibliotek. Vi inviterte til åpent foredrag med tema psykisk helse og rus, mandag 11.mars kl.18, 2019. Nina Ellioth Kvamsdahl fortalte om sine egne erfaringer med rus allerede som 14-åring og livet frem til i dag som rusfri. Det ble meget vellykket og 40 deltok på arrangementet. Arrangementet ble finansiert av utviklingsmidler fra Fylkesmannen i Agder.
3. Kurs om sammenslåingen av Aust-Agder Mental Helse og Vest-Agder Mental Helse, 19.-20.januar 2019, ved landsleder Jill Arild. Året 2018 har vært preget av stort arbeidspress, godt styrearbeid og god økonomi. Vi søkte også fylkesmannen om utviklingsmidler øremerket psykiatri og rus og fikk tildelt kr. 25000

4

Vårt håp videre for organisasjonen er at de møteplasser som finnes rundt i lokallagene er med på å gjøre en forskjell for mennesker som trenger det, at vi kan være rause medmennesker som virkelig ønsker å ta vare på hverandre, og gi hverandre et puff i riktig retning. At vi er stolte av å være medlem av Mental Helse.

# Representasjon

Sigrun Horrisland har vært representert i brukerrådet i Klinikk for psykisk helse (KPH),

Prosjekt psykisk helse og rus Setesdal og styringsgruppe for prosjekt Kjøkkenpraten i regi av ROM hvor også Jan Olaf Narvesen og Bjørg Pettersen er representert. Sigrun Horrisland var leder frem til april 2018, men har fortsatt med sine representasjoner. Det synes vi er veldig bra.

Oddny Stokkeland har blitt ny brukerrepresentant i brukerutvalget for NAV Aust-Agder.

# Møter og kurs styret har deltatt på i 2018/2019

* 6 styremøter
* 6 arbeids- og planleggingsmøter
* Nestleder i styret i Rom. (Sigrun Horrisland SH)
* Representert i et møte, FFO (Jan Olaf Narvesen og Aud-Johanne Røren-Strand)
* Landssamling for studieledere ( Elisabeth Lauvrak)
* En regionsamling (Jan-Olaf Narvesen og Aud-Johanne Røren-Strand)
* Landsmøtet 2018 (Jan-Olaf Narvesen, Elisabeth Lauvrak og Aud-Johanne Røren-Strand)
* «Frivilligbørs Grimstad kommune» (Christian Emil Syvertsen og Aud-Johanne Røren-Strand)
* Deltakelse på to konferanser arrangert av fylkesmannen (Aud-Johanne Røren-Strand)
* Besøk til lokallag
* Brukerrådet i klinikk for psykisk helse 4 møter. I tillegg har brukerrådet blitt invitert til fagdager og kurs som SSHF har arrangert (Sigrun Horrisland)
* Dialogmøte i Klinikk for psykisk helse (Sigrun Horrisland)
* Kjøkkenpratprosjekt i regi av ROM Agder (Jan Olaf og Bjørg Pettersen)
* Regionalt samarbeidsutvalg mellom SSHF og kommunene i Setesdal. (SH)
* 2 samarbeidsmøter med Mental Helse Vest Agder om sammenslåing av fylkeslagene (Jan-Olaf Narvesen, Elisabeth Lauvrak og Aud-Johanne Røren-Strand)
* Mental Helses landskonferanse, Gamle Losjen i Oslo, 7.mars 2019, med tema tvang ( Jan-Olaf Narvesen, Elisabeth Lauvrak, Thomas Skjeggedal, Trond Emanuelsen og Aud-Johanne Røren-Strand
* Ledermøte på Gardermoen, 08.-10.03.2019 ( Aud-Johanne Røren-Strand)

Det må kommenteres at denne årsmeldingen har med tiltak så langt frem til forventet sammenslåingsdato med Vest-Agder som mulig. Ellers ville en del av aktivitetene falt ut.

5

# Sammenslåing av Aust- og Vest-Agder Mental Helse

På årsmøtet i 2017 ble det vedtatt at styret skulle se på muligheten for sammenslåing av fylkeslagene i Aust- og Vest-Agder. Det har vært arbeidet videre med saken under det nye styret, og det vises til steder i årsberetningen der dette er omtalt.

Vi forventer at selve sammenslåingen skjer 30.mars. Begge fylkeslagene avholder først sine respektive årsmøter. For Aust-Agder er det 18.mars kl.18 på Arendal bibliotek. Deretter avholdes et ekstraordinært årsmøte, 30.mars, og deretter et felles årsmøte/fusjonsmøte, 30.mars. Innkalling til møtene 30.mars sendes en uke før møtene skal avholdes på Scandic Sørlandsparken.

# ROM råd og muligheter

Mental Helse og LPP Aust og Vest-Agder er eier av ROM Agder. Rom er et brukerstyrt senter hvor Haakon Steen er ansatt som daglig leder, i tillegg er det 6 ansatte i varierende stillingsprosent og 1 frivillig.

**ROMS KJERNEOMRÅDER:**

ROM-Agder er et regionalt brukerstyrt kompetansesenter og ressursbase på psykisk helse-feltet. Organisasjonen er lokalisert i Kristiansand, og dens formål er:

• Utvikling av tjenestetilbud og brukermedvirkning innen psykisk helse og avhengighetsbehandling.
• Kunnskapsutvikling innen fagområdet.
• Kompetanseoppbygging for brukermedvirkning.
• Arbeidstrening.

Selve kjernen i ROM-Agders arbeid er å forbedre tjenestene vedrørende psykisk helse. For å oppnå dette samarbeides det med organisasjoner, universiteter/høyskoler, forskningsmiljøer, offentlige virksomheter m.v.
Innsatsen har i den senere tid vært rettet mot antistigma prosjekter, recoveryorienterte hjelpetilbud for mennesker med psykiske utfordringer, pårørende, studentveiledning, deltakelse på samarbeidsarenaer og informasjonsarbeid m.v.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Aud-Johanne Røren-Strand Jan Olaf Narvesen

Leder Nestleder

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Elisabeth Lauvrak Arild Nygård

Sekretær og studieleder Kasserer

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lene Narvesen

Styremedlem